NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34496)
  + [Valencià](/va/acuerdo/34949)






Selector de idioma

Leer

* [Español](/es/acuerdo/34739)
* [Valencià](/va/acuerdo/34583)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS [Butlletí Oficial Universitat d'Alacant](/ca/Publicacion)
==================================================================================================================================================================================================

Secretaria General

Butlletí Oficial Universitat d'Alacant





NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

Data d'aprovació
:   26/01/2023

Data de publicació
:   27/01/2023

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/34627)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34274)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34168)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS &url=https://www.boua.ua.es/va/acuerdo/34761)

**Títol:** NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dijous, 26 de gener de 2023

Aprovada per unanimitat pel Consell de Govern de la Universitat d'Alacant en la sessió ordinària de 26 de gener de 2023.

NORMATIVA PER A L'ADMISSIÓ D'ESTUDIANTS AMB ESTUDIS UNIVERSITARIS OFICIALS DE GRAU ESPANYOLS PARCIALS O ESTUDIS UNIVERSITARIS ESTRANGERS

EXPOSICIÓ DE MOTIUS

L'article 29 del Reial decret 412/2014, que regula les condicions d'accés als ensenyaments universitaris oficials de grau i els procediments per a l'admissió en les universitats públiques espanyoles, determina els criteris generals als quals s'han d'ajustar les universitats per a resoldre les sol·licituds de places d'estudiants amb estudis universitaris oficials espanyols parcials que desitgen l'admissió en una altra universitat o en estudis universitaris oficials.

L'article 30 del Reial decret 412/2014 inclou, igualment, les condicions generals i les regles que s'han de complir per a resoldre les sol·licituds de places de l'estudiantat amb estudis universitaris estrangers parcials o totals que no hagen obtingut l'homologació o l'equivalència del títol a Espanya.

En els dos casos, s'atribueix a la rectora o al rector de cada universitat la competència per a la resolució d'aquestes sol·licituds, atesos els criteris generals que expressament es concreten en el Reial decret 412/2014 i també els criteris específics que sobre aquesta matèria determine cada Consell de Govern.

Amb la finalitat de regular aquestes sol·licituds d'admissió i donar compliment al Reial decret i la seua normativa de desenvolupament s'estableix la següent normativa.

1.      ÀMBIT D'APLICACIÓ

Aquesta normativa té com a àmbit d'aplicació els estudis universitaris oficials de grau espanyols parcials, els estudis universitaris estrangers parcials i els estudis universitaris estrangers totals que no hagen obtingut o sol·licitat l'homologació o equivalència dels  títols, diplomes o estudis a Espanya.

2.      PLACES OFERIDES

L'accés i l'admissió de l'estudiantat al qual es refereix aquesta norma estaran condicionats pel nombre de places oferides per a aquesta finalitat en cada estudi per a cada curs acadèmic. Abans del 31 de gener de cada any natural la junta del centre responsable de l'estudi determinarà el nombre de places que s'hi ofereixen.

Els centres corresponents (facultats i Escola Politècnica Superior) hauran de publicar les places oferides a l'inici del termini de presentació de sol·licituds.

3.      REQUISITS

a)      Obtenir resolució favorable al reconeixement, almenys, de 30 crèdits ECTS en els estudis que desitge cursar d'acord amb la Normativa de reconeixement i transferència de crèdits en estudis oficials, condicionada a l'admissió.

b)     No haver obtingut o sol·licitat l'homologació o l'equivalència dels títols, diplomes o estudis a Espanya per al cas dels estudis universitaris estrangers totals.

c)      Per a l'admissió d'alumnat amb estudis universitaris estrangers, pot haver-hi titulacions amb requisits lingüístics d'admissió que es concretaran en les respectives pàgines web dels centres.

4.      TERMINI DE PRESENTACIÓ

El termini ordinari de presentació de sol·licituds tindrà lloc entre el 15 de febrer i el 15 d'abril. En el cas que les places oferides no foren cobertes amb les sol·licituds presentades dins el període indicat, es podrà obrir un nou termini extraordinari que es farà públic pels centres.

5.      PROCEDIMENT

Les sol·licituds es presentaran, dins el termini indicat, segons el model establit per a cada centre.

Les persones interessades amb estudis universitaris oficials espanyols parcials hi adjuntaran la documentació següent:

-          Document nacional d'identitat o passaport.

-          Certificat acadèmic oficial.

-          Programes de les assignatures / guies docents del curs acadèmic en el qual es van superar.

En el cas d'estudiants amb estudis universitaris estrangers parcials o totals que no hagen obtingut o sol·licitat l'homologació o l'equivalència dels títols, diplomes o estudis a Espanya, s'hi adjuntarà la documentació següent, traduïda i legalitzada segons el país de procedència:

-          Original i fotocòpia del passaport o número d'identificació estranger (NIE). També s'hi podrà presentar original i fotocòpia del document nacional d'identitat (DNI), si en té.

-          Certificació acadèmica oficial dels estudis universitaris cursats i en la qual conste, d'una banda, denominació dels estudis, especificant si són oficials i de nivell universitari, i, d'altra banda, l'escala de qualificacions, amb indicació necessàriament de la nota mínima per a superar l'assignatura i les franges numèriques que indiquen els nivells d'assoliments.

-          Programes de les assignatures de les quals demana reconeixement en què consten les hores lectives o els crèdits ECTS.

-          Pla d'estudis.

-          [Declaració jurada](https://lletres.ua.es/es/secretaria/documentos/declaracion-jurada-no-solicitud-ministerio.docx) de no haver sol·licitat homologació del títol a través del Ministeri d'Educació o còpia de la renúncia.

-          Rebut de taxes per l'estudi del reconeixement pagat.

En el cas que el nombre de sol·licituds presentades siga superior del de places autoritzades, el centre aplicarà els criteris de prelació següents:

1r) Nota mitjana de l'expedient acadèmic. Aquesta nota, en el cas de l'alumnat amb estudis universitaris estrangers, s'obté d'acord amb les equivalències que s'establisquen pel Ministeri d'Educació entre les qualificacions d'aquests sistemes estrangers i les pròpies del sistema educatiu espanyol (art. 30 del RD 412/2014). Per al cas de l'alumnat amb estudis universitaris espanyols parcials, la nota mitjana es calcula segons el RD 1125/2003 (nota mitjana de 0 a 10).

2n) Nombre total de crèdits reconeguts.

Les sol·licituds en les quals quede acreditada la condició de víctima de violència de gènere de la persona sol·licitant seran admeses sempre que hagen obtingut un mínim de 30 crèdits ECTS reconeguts en els mateixos estudis, hi haja raons de seguretat i la víctima procedisca d'una universitat pública diferent de la Universitat d'Alacant. Aquestes admissions no computaran a l'efecte dels límits d'admissió aprovats per les respectives juntes de centre. Les persones que acrediten la condició de víctima de violència de gènere podran presentar la sol·licitud en qualsevol moment del curs acadèmic.

6.       RESOLUCIÓ, COMUNICACIÓ I RECLAMACIÓ

La resolució d'admissió correspon a la rectora en el termini màxim d'un mes des de la finalització del termini de presentació de sol·licituds. En la resolució es farà constar l'admissió, els reconeixements acceptats o, si escau, els motius de la denegació.

Els resultats del procés d'admissió s'informaran pels canals habituals de comunicació de la Universitat d'Alacant.

La resolució d'admissió només tindrà validesa per al curs immediatament posterior a la data de la sol·licitud, sense que en cap cas puga significar reserva de plaça per als cursos següents.

Cada estudiant formalitzarà la matrícula el dia establit a aquest efecte, i si no fa, perdria la plaça assignada.

Sobre els resultats del procés de valoració de les sol·licituds presentades, la persona interessada podrà interposar, amb caràcter potestatiu, recurs de reposició davant la rectora en el termini d'un mes comptador des del següent dia hàbil de la publicació dels resultats, o bé interposar-hi recurs contenciós administratiu. Tot això de conformitat amb el que disposa la Llei 39/2015, d'1 d'octubre, del procediment administratiu comú de les administracions públiques.

7.      DISPOSICIÓ DEROGATÒRIA

Es consideren derogades les normes de la Universitat d'Alacant quan s'oposen o siguen incompatibles amb el que estableix aquesta normativa.

8.       DISPOSICIÓ FINAL

Aquesta normativa entrarà en vigor l'endemà de la seua publicació en el Butlletí Oficial de la Universitat d'Alacant després de l'aprovació pel Consell de Govern.





[Carretera Sant Vicent del Raspeig s/n  
03424 Sant Vicent del Raspeig - Alacant  
 Tel. 30 477 0889 - Fax 18 636 5967](https://www.google.es/maps/@42.891169,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12988&trk=tyah&trkInfo=tarId%2C5823785516211%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)